**SREDNJA STRUKOVNA ŠKOLA ANTUNA HORVATA**

**Đ A K O V O, Vij. k. A. Stepinca 11.**

p.p. 75 , 31400 Đakovo Tel.031/812-317,Fax..496-739

E-mail: ured-503@ss-strukovna-ahorvata-dj.skole.hr

Klasa:401-01/19-01-2

Urbroj:2121/28-19-01-1

Đakovo, 10.10.2019.

***OBRAZLOŽENJE PRIJEDLOGA FINANCIJSKOG PLANA ZA 2020. I PROJEKCIJA PLANA ZA 2021.-2022. GODINU***

1. **UVOD:**

***Sažetak djelokruga rada škole:***

Srednja strukovna škola Antuna Horvata, Đakovo je javna ustanova sa sjedištem u Đakovu, Vijenac k.A.Stepinca 11., koja se sastoji od dvije zgrade: glavne zgrade i zgrade radionica koju dijelimo s Ekonomskom školom Đakovo (rad u dvije smjene) i sportske dvorane koju dijelimo s Ekonomskom školom braće Radića Đakovo i s Gimnazijom A.G.Matoša Đakovo. U krugu školskog dvorišta nalaze se dva plastenika sa svom infrastrukturom za praktičnu nastavu i vježbe učenika poljoprivrednih zanimanja površine 200,00 m². Škola radi i na izdvojenim lokacijama u zakupu: stolarska radionica, Đakovo, M. Gupca 56, površine 335,12 m², zakup Grada Đakova – dva lokala u nastavno sportskoj dvorani 220,00 m² te na lokaciji Ivandvor površine 44 hektara – vlasnik Republika Hrvatska - posjed bez naknade za obrazovanje učenika poljoprivrednih zanimanja.

Djelatnost Škole obuhvaća odgoj i srednje strukovno obrazovanje, osposobljavanje i usavršavanje redovnih učenika i odraslih polaznika kao djelatnost kojim se omogućava razvoj i stjecanje potrebnih kompetencija za dobivanje strukovnih kvalifikacija.

Na školskom poljoprivrednom posjedu, nastavnici i učenici za vrijeme stručne prakse i praktične nastave, bave se proizvodnjom poljoprivrednih kultura.

Škola prodaje robu vlastite proizvodnje i obavlja usluge iz poljoprivrede.

Nastava je organizirana u dvije smjene u pravilu u petodnevnom radnom tjednu, a dopunska nastava, dodatna nastava, aktivi… subotama.

1. **OBRAZLOŽENJE PROGRAMA:**

Projekcija za 2021-2022.

Nakon analize postojećeg stanja napravili smo razvojni plan u smislu modernijeg pristupa odgoju i obrazovanju uz redefiniranje ciljeva uz analizu vanjskog vrednovanja i podizanja pedagoškog standarda koji prati financijski plan uz slijedeće obrazloženje:

* Redovni program odgoja i obrazovanja financira se po modelu propisanom od strane osnivača i MZOS-a, a na osnovi Nastavnih planova i programa i Zakona o financiranju proračunskih korisnika.
* Plan razvojnih programa bez kapitalnih ulaganja s projekcijom 2021-2022.:

1. Ulaganje u informacijsko-komunikacijsku tehnologiju Škole (osigurati u svakoj učionici računalo i projektor) ; uključeni smo u program e-škole od 2017. godine;
2. Redovito stručno usavršavanje nastavnika u okviru raspoloživih sredstava;
3. Praćenje natječaja iz EU i izrada projekata te prijava na javni natječaj Fonda za energetsku obnovu zgrada i korištenje obnovljivih izvora energije u javnim ustanovama koje obavljaju djelatnost odgoja i obrazovanja Ministarstva graditeljstva i prostornog uređenja. Plan je fasada i vanjska stolarija.
4. Realizacija razvojnog plana se realno ostvaruje i trajna je zadaća i u 2020-2022. godini.

Pokazatelji uspješnosti realizacije ciljeva programa vidljivi su iz opremanja učionica.

Pokazatelji na kojima se zasnivaju izračuni i ocjene potrebnih sredstava su i vlastita sredstva koja namirujemo iz: poticaja, prodaje poljoprivrednih proizvoda…) te izradom i realizacijom projekata iz programa EU i raznih natječaja.

1. **ZAKONSKE I DRUGE PRAVNE OSNOVE:**

-Djelatnost srednjeg školstva ostvaruje se u skladu s odredbama Zakona o odgoju i obrazovanju u osnovnoj i srednjoj školi („NN“, br. 87/08., 86/09., 92/10., 105/10., 90/11., 16/12., 86/12. 86/12., 126/12. i 94/13.), Zakonu o strukovnom obrazovanju (NN, br. 30/09, 24/10.), Zakonu o ustanovama (NN, br. 76/93, 29/97, 47/99. i 35/08.),

-Upute za izradu proračuna Osječko-baranjske županije 2020-2022).

-Godišnji izvedbeni odgojno-obrazovni plan i program rada za školsku 2019-2020.

-Školski kurikulum za školsku 2019-2020. godinu.

1. **USKLAĐENOST CILJEVA, STRATEGIJE I PROGRAMA S DOKUMENTIMA DUGOGODIŠNJEG RAZVOJA:**

Škola donosi godišnje operativne planove prema planu, programu i strategiji koju je donijelo Ministarstvo znanosti, obrazovanja i sporta i Županija kao osnivač.

Nastavni planovi se odnose na nastavnu, a ne na fiskalnu godinu. Uzrok odstupanja u izvršenju financijskog plana, odnosno pomak određenih aktivnosti iz jednog u drugo polugodište uzrokuje promjene izvršenja plana za dvije godine.

Ciljevi provedbe programa u trogodišnjem razdoblju i pokazatelji uspješnosti kojima će se mjeriti ostvarenje tih ciljeva:

Prioritet će biti pružanje usluge odgoja i obrazovanja naših učenika, podizanje kvalitete nastave na što višu razinu, stalno usavršavanje nastavnika, podizanje materijalnih i drugih uvjeta na viši pedagoški standard, realizacija raznih projekata, školskih natjecanja, priredbi i manifestacija.

Prihodi iz državnog proračuna:

Prihodi i troškovi planirani su na osnovi sadašnjeg stanja.

Prihodi iz Općine i Županije:

Predviđeni su namjenski rashodi na osnovi potrošnje u tekućoj godini. Troškovi energije, zdravstvenih pregleda radnika, usluge tekućeg održavanja građevinskih objekata, uređaja i opreme, komunalne naknade, zakupa, pedagoške dokumentacije.

Od općih troškova prvo su planirani obvezni rashodi za komunalne usluge, za telefon, bankarske usluge i usluge platnog prometa te obveznu pedagošku dokumentaciju i materijal. Nakon toga planiramo ostale troškove prema prioritetima funkcioniranja škole.

Vlastite prihode čine prihodi od poticaja, prodaje od poljoprivrede i prihodi od javnih natječaja koji se koriste za redovno održavanje, održavanje minimalnog standarda i stručno usavršavanje.

Namjenski prihodi od sufinanciranja obuhvaćaju prihode od osiguranja učenika.

1. **ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA:**

- Izvori sredstava: (MZOS) financiranje rashoda za zaposlene;

- Županijski proračun za materijalne i financijske troškove poslovanja te održavanje i obnovu nefinancijske imovine;

- Potpore strogo namjenskih sredstava;

- Iz Državnog proračuna i Županijskog proračuna u 2020. financirat ćemo ostale troškove;

- Od potpora financirat će se namjensko opremanje škole.

1. **POKAZATELJI USPJEŠNOSTI PROVOĐENJA PROGRAMA:**

- Rezultati koje učenici postižu na županijskim i državnim natjecanjima, susretima, smotrama na svim razinama i svim zanimanjima;

- Nadogradnja kompetencija svih zaposlenika kroz stručna usavršavanja, seminare, stručne aktive i druge oblike usavršavanja.

Ravnatelj:

Mirko Ćurić, prof.